বুকায়ো সাকা

**বুকায়ো আয়োইঙ্কা টেমিডায়ো সাকা** (, ; জন্ম: ৫ সেপ্টেম্বর ২০০১; **বুকায়ো সাকা** নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব আর্সেনাল এবং ইংল্যান্ড জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।

ইংরেজ ফুটবল ক্লাব গ্রিনফোর্ড সেল্টিকের যুব পর্যায়ের হয়ে খেলার মাধ্যমে সাকা ফুটবল জগতে প্রবেশ করেছেন এবং পরবর্তীকালে ওয়াটফোর্ড এবং আর্সেনালের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, ইংরেজ ক্লাব আর্সেনালের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।

২০১৬ সালে, সাকা ইংল্যান্ড অনূর্ধ্ব-১ দলের হয়ে খেলার মাধ্যমে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় চার বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০২০ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৪৭ ম্যাচে ১৪টি গোল করেছেন।

## প্রারম্ভিক জীবন
বুকায়ো আয়োইঙ্কা টেমিডায়ো সাকা ২০০১ সালের ৫ই সেপ্টেম্বর তারিখে ইংল্যান্ডের ইলিংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাব-মা নাইজেরীয় বংশোদ্ভূত, যারা অর্থনৈতিক অভিবাসী হিসেবে নাইজেরিয়া থেকে লন্ডনে অভিবাসিত হয়েছিলেন। তিনি গ্রিনফোর্ড উচ্চ বিদ্যালয়ের পড়াশুনা করার পূর্বে ইংল্যান্ড প্রাথমিক বিদ্যালয়ের এডওয়ার্ড বেথাম চার্চে পড়াশোনা করেছেন, যেখানে তিনি চারটি এ* এবং তিনটি এ অর্জন করার মাধ্যমে জিসিএসইতে উচ্চ গ্রেড অর্জন করেছেন। আর্সেনালে যোগদানের পূর্বে সাকা স্থানীয় ক্লাব গ্রিনফোর্ড সেল্টিকের হয়ে যুব ফুটবল খেলেছেন। একটি সাক্ষাৎকারে সাকা তার ফুটবল জীবনে তার বাবার গুরুত্ব উল্লেখ করে বলেছেন: "তিনি আমার জন্য এক বিশাল অনুপ্রেরণা। আমি যখন ছোট ছিলাম, তখন থেকে তিনি আমাকে সর্বদা নম্র থাকতে বলতেন।" তার নাম "বুকায়ো" দক্ষিণ নাইজেরিয়ায় কথিত ইয়োরুবা ভাষা থেকে উদ্ভূত, যার অর্থ "সুখ সংযোজন করা"।

## আন্তর্জাতিক ফুটবল
সাকা ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৬ সালের ১৭ই ফেব্রুয়ারি তারিখে তিনি মার্কিন যুক্তরাষ্ট্র অনূর্ধ্ব-১ দলের বিরুদ্ধে ম্যাচে ইংল্যান্ড অনূর্ধ্ব-১ দলের হয়ে আন্তর্জাতিক পর্যায়ে অভিষেক করেছেন।

২০২০ সালের ৮ই অক্টোবর তারিখে, ১৯&nbsp;বছর, ১&nbsp;মাস ও ৩&nbsp;দিন বয়সে, বাম পায়ে ফুটবল খেলায় পারদর্শী সাকা ওয়েলসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ইংল্যান্ড ৩–০ গোলের ব্যবধানে জয়লাভ করেছিল। ইংল্যান্ডের হয়ে অভিষেকের বছরে সাকা সর্বমোট ৪ ম্যাচে অংশগ্রহণ করেছেন।

## তথ্যসূত্র

## বহিঃসংযোগ

* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ ফুটবলার
বিষয়শ্রেণী:ফুটবল আক্রমণভাগের খেলোয়াড়
বিষয়শ্রেণী:আর্সেনাল ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ইংল্যান্ডের আন্তর্জাতিক যুব ফুটবলার
বিষয়শ্রেণী:ইংল্যান্ডের অনূর্ধ্ব-১৭ আন্তর্জাতিক ফুটবলার
বিষয়শ্রেণী:ইংল্যান্ডের অনূর্ধ্ব-১৯ আন্তর্জাতিক ফুটবলার
বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার
বিষয়শ্রেণী:ইংল্যান্ডের পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:উয়েফা ইউরো ২০২৪-এর খেলোয়াড়
বিষয়শ্রেণী:ইংরেজ পুরুষ ফুটবলার
বিষয়শ্রেণী:পুরুষ ফুটবল উইঙ্গার
বিষয়শ্রেণী:ইংরেজ খ্রিস্টান
বিষয়শ্রেণী:কৃষ্ণাঙ্গ ইংরেজ ক্রীড়াবিদ
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ